cyanic-selkie/wikianc huggingface dataset:
பிரித்தானிய வடக்கு போர்னியோ முடியாட்சி
ஐக்கிய இராச்சியம் - ஐக்கிய அமெரிக்கா ஒப்பந்தம்
அந்தத் தீவுகள் இப்போது பிலிப்பீன்சு நாட்டின் தென்மேற்கு தகலாகு (Southwestern Tagalog Region) மிமரோபா (Mimaropa) பிராந்தியம்; மற்றும் முசுலிம் மிண்டனாவோவின் பாங்சமோரோ தன்னாட்சிப் பகுதி (Bangsamoro Autonomous Region); ஆகியவற்றின் ஒரு பகுதியாக உள்ளன.
வெளி இணைப்புகள்
பகுப்பு:பிரித்தானிய போர்னியோ பகுப்பு:மலேசிய வரலாறு பகுப்பு:சபா பகுப்பு:லபுவான்
நா. மகேசன்
வாழ்க்கைக் குறிப்பு
நாகலிங்கம் - சின்னம்மா தம்பதிகளுக்கு ஐந்தாவது மகவாக, யாழ்ப்பாணம், பண்டத்தரிப்பில் பிறந்த மகேசன் இளவாலை புனித என்றி கல்லூரியில் கல்வி பயின்றார்.
கலைப்பணி
இலங்கை அரசாங்க கணக்காளர் சேவையில் கணக்காளராகப் பணிபுரிந்த போதிலும், இலங்கை வானொலியில் 'சிறுவர் மலர்' என்ற 45-நிமிட நேர நிகழ்ச்சி மூலம் 1965 முதல் தனது கலைப்பணியை ஆரம்பித்து, 1981 வரை விடாது நடத்தி வந்தார். இதனால் இவர் 'வானொலி மாமா' என சிறுவர்களாலும் பெரியவர்களாலும் அன்புடன் அழைக்கப்பட்டார். சிறுவர் மலர் நிகழ்ச்சியில், சிறுவர்களுக்கான நாடகங்களை எழுதியும், நெறிப்படுத்தியும் வந்தார்.
பிள்ளைக் கவியரசு அழ. வள்ளியப்பா போன்ற அறிஞர் பெருமக்களால் பாராட்டப்பட்ட இவர் புலம்பெயர்ந்து சிட்னியில் வசித்து வந்தார்.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:ஈழத்து நாடகாசிரியர்கள் பகுப்பு:ஆஸ்திரேலியத் தமிழ் எழுத்தாளர்கள் பகுப்பு:1933 பிறப்புகள் பகுப்பு:2023 இறப்புகள்
மாசச்சூசெட்ஸ் எரிவளி வெடிப்புகள்
2018 செப்டம்பர் 13 அன்று, அமெரிக்காவின் பாஸ்டன், மாசச்சூசெட்ஸ் ஊருக்கு வடக்கான பகுதிகளில் அதிகபட்சம் 40 இல்லங்கள் வெடிப்புகளாலும் தீக்களாலும் பாதிக்கப்பட்டன. உயர் அழுத்த எரிவளி குழாய்களின் கோளாறே இவற்றின் காரணம் என நம்பப்படுகிறது. இலாரன்சு, ஆண்டோவர், மற்றும் வட ஆண்டோவர் ஆகிய ஊர்கள் தீவிரமாக பாதிக்கப்பட்டன.
தீக்களும் வெடிப்புகளும்
மிகச்சிறிய காலகட்டத்தில் ஏராளமான வெடிப்புகளும் தீக்களும் அறிவிக்கப்பட்டிருந்தன. தீயணைப்பு வீரர்கள் 60 முதல் 80 தீக்கள் வரை அணைக்க முயன்றனர் என மாசச்சூசெட்ஸ் நெருக்கடிநிலை மேலாண்மை வாரியத்தின் செயல்தலைவர் கர்ட் ஷ்வார்ட்ஸ் அவர்கள் தெரிவித்தார். ஒரே நேரத்தில் அதிகபட்சம் 18 தீக்கள் பற்றி எரிந்திருந்ததாகவும், 10 வது நிலை அவசரமாக இத்தீ மாறியதாகவும் ஆண்டோவர் அதிகாரிகள் அறிவித்தனர். கிழக்கத்திய நேரம், மதியம் சுமார் 4:15 மணிக்கு 911 நெருக்கடிநிலை மையத்திடம் தீக்களைப் பற்றிய பல அழைப்புகள் வந்ததாக ஆண்டோவர் தீயணைப்புத்துறையின் தலைவர் தெரிவித்தார். இலாரன்சில் முதலில் வெறும் 20 முதல் 25 இல்லங்கள் வரை மட்டுமே எரிந்துக்கொண்டிருந்ததாக கூறிய மெத்தூவென் காவல்துறை அதிகாரி, பின்னர் நகரத்தையும் அருகாமையில் உள்ள 2 ஊர்களையும் சேர்த்து, எண்ணிக்கையை 40 இல்லங்களாக அதிகரித்தார்.
ஆண்டோவர் ஊரின் தோற்றம் ஆர்மகெட்டான் போல் இருந்தது என ஆண்டோவர் தீயணைப்புத்துறையின் தலைவர் கூறினார். "இலாரன்சில் இருந்து வந்த மிகப்பெரிய அலைகளாய் புகை என் பின்புறத்தில் இருந்தது. என் முன்னே, ஆண்டோவர் ஊருக்குள் இருந்த அடர்த்தியான புகையும் தெரிந்தது. முழுமையில், ஒரு போர் மண்டலம் போல் எல்லாம் இருந்தது" எனவும் தெரிவித்தார். கிழக்கத்திய நேரம், மதியம் சுமார் 4:30 மணிக்கு தனது இல்லத்தின் அடித்தளத்தில் புகைப்பிடிப்பான் ஒலித்த போது, கொதிகலன் தீப்பற்றி எரிந்திருந்ததைக் கண்டறிந்து, அதை தீயணைப்பானால் அணைத்தப் பின்பு, அவரின் அண்டை வீட்டாரின் இல்லத்தில் இருந்து ஒரு மிகச்சப்தமான ஒலி கேட்டதாகவும் பூமி அதிர்ந்ததை உணர்ந்ததாகவும் ஒரு இலாரன்சுவாசி பத்திரிக்கையாளர்களிடம் தெரிவித்தார். மற்றொருவர் தனது இல்லத்தை விட்டு வெளியேற்றி, இரண்டு இல்லங்கள் தள்ளி குடியிருந்தவரின் இல்லம் வெடிப்பினால் சரிந்ததை தன் கண்ணால் பார்த்ததாக தெரிவித்துள்ளார்.
கிழக்கத்திய நேரம், மாலை 6:45 மணி நேரத்திற்குள் அனைத்து தீக்களும் அணைக்கப்பட்டன. சேத இழப்பீடுகள் அடுத்த நாள் காலையில் தொடங்கின.
பலியானோர்
மூன்று பேரை அனுமதித்ததாகவும், அவர்களில் ஒருவர் தீயணைப்புத்துறையைச் சேர்ந்தவர் எனவும் இலாரன்சு பொது மருத்துவமனை அறிவித்தது. வெடிப்புகளின் காரணமாக கிட்டத்தட்ட 25 பேர் பலியடைந்ததாகவும் ஒருவர் உயிரிழந்ததாகவும் அறிவிக்கப்பட்டது. உயிரிழந்த ஒருவர், 18 வயதான லியொனெல் ரொண்டன், இல்ல வெடிப்பில் இருந்து வீழும் புகைப்போக்கி ஒன்று தனது சீருந்தை தாக்கியதால் இழந்தார்.
காரணம்
உயர் அழுத்த எரிவளியின் காரணமாகத்தான் இம்மூன்று பகுதிகளைத் தாக்கப்பட்டதாகவும் கொலம்பியா எரிவளி வினியோக நிறுவனத்தை உபயோகப்படுத்துபவர்கள் அனைவரும் உடனே தங்களது இல்லங்களை விட்டு வெளியேற்ற வேண்டும் எனவும் அதிகாரிகள் அறிவித்தனர். தீக்களில் மோசடி இருந்ததற்கான எந்த விதமான அறிகுறியும் இல்லை. தீக்களின் காரணமாக சுமார் 8000 நுகர்வோருக்கான எரிவளி வினியோகமும் "தீப்பொறியினால் தொடங்கும் தீக்களைக் கட்டுப்படுத்துவதற்காக" மூன்று ஊர்களின் பல பகுதிகளில் மின்சார சேவையும் முடக்கப்பட்டது.
எதிர்வினைகள்
இலாரன்சு, ஆண்டோவர், மற்றும் வட ஆண்டோவர் ஊர்களைச் சேர்ந்த ஆயிரக்கணக்கானவர்கள் தங்களது எரிவளி குழாய்களை அணைக்கவும் இல்லங்களை விட்டு வெளியேற்றவும் ஊக்குவிக்கப்பட்டனர். இலாரன்சின் மேயர் டான் ரிவேரா அவர்கள் குடிமக்களை மெரிமக்கிய ஆற்றின் வடக்கு திசையில் செல்ல அறிவுறுத்தினார். மூன்று ஊர்களிலும் பள்ளிக்கூடங்களும் வயதானவர்கள் வசிக்கும் மையங்களும் வெளியேற்றியவர்களை ஏற்றுக்கொண்டன, மற்றும் அருகில் உள்ள தங்கும்விடுதிகள் தீக்களால் நேரடியாக பாதிக்கப்பட்டவர்களை இலவசமாக ஏற்றுக்கொண்டன. ஊர்தியின் மூலம் வெளியேற்றுபவர்களின் எண்ணிகை அதிகரித்ததால், அலுவலக பயணிகளினால் ஏற்கனவே அதிக நெரிசல் ஏற்படும் சாலைகளும் நெடுஞ்சாலைகளும் இன்னும் மோசமாகின. கூடுதலான வெடிப்புகளைத் தவிர்க்க எரிவளி மற்றும் மின்சாரம் சேவையும் முழுமையாக முடக்கப்பட்டது. மேலும், பாஸ்டன் மற்றும் மான்செஸ்டர் போன்ற அதிக தொலைதூரமான ஊர்களிடம் இருந்து பல அதிகாரிகள் இலாரன்சு, ஆண்டோவர் மற்றும் வட ஆண்டோவரை நோக்கி சென்றனர். மாசச்சூசெட்ஸின் மாநில ஆளுநர் சார்லி பேக்கர் அவர்கள் பொதுநிலையைக் கண்காணித்து, முதலுதவி மற்றும் பொதுக்காவல் அதிகாரிகளிடம் தொடர்பில் இருந்தார்.
வட ஆண்டோவரைச் சேர்ந்த மெரிமாக்கியக் கல்லூரி "அதிக முன்னெச்சரிக்கை" யை குறித்து  தனது அனைத்து மாணவர்களையும் ஊழியர்களையும் வெளியேற்ற வைத்து. பின்னர், கட்டிடங்கள் பாதுகாப்பானவை என அறிவித்து, கல்லூரி வளாகத்தை மறுமுறை திறந்தது. மூன்று ஊர்களிலும் பள்ளிக்கூடங்களும் மாநில அலுவலகங்களும் அடுத்த நாள், செப்டம்பர் 14 ஆம் தேதி முழுவதும், மூடியிருந்தன.
மேற்கோள்கள்
பகுப்பு:2018 நிகழ்வுகள் பகுப்பு:வெடிவிபத்துகள் பகுப்பு:அமெரிக்காவில் நிகழ்வுகள்
மோகினி
மோகினி  (சமஸ்கிருதம்:मोहिनी, மோஹினி) என்பது இந்து சமயக் கடவுள் விஷ்ணு எடுத்த பெண் அவதாரமாகும். மோகினி என்ற பெயருக்கு மோகத்தினால் மயக்கும் வல்லமையுடையவள் என்று பொருள்.
மோகினி அவதாரம் பற்றி மகாபாரதம் மற்றும் பாகவதம் ஆகிய நூல்களில் குறிப்பு உள்ளது. பாற்கடலில் இருந்து கிடைத்த அமுதத்தினை தேவர்களுக்கு மட்டும் பிரித்து தருவதற்காகவும், பிட்சாடனுடருடன் இணைந்து தருகாவன ரிசிகளின் ஆணவம் அழிக்கவும், பசுமாசுரனை அழிக்கவும் எனப் பல முறை விஷ்ணு, மோகினியாக அவதாரம் எடுத்ததாக புராணங்கள் கூறுகின்றன.
மோகினி, சிவனுடன் உடலுறவில் ஈடுபட்டு ஐயப்பன் என்ற குழந்தையைப் பெற்றெடுத்ததாகவும் கூறப்படுகிறது. மகாபாரதத்தில் கூறப்படும் அரவான் என்பவரின் வரத்தை நிறைவேற்ற கிருஷ்ணர் மோகினி அவதாரம் எடுத்து அரவானை மணந்து கொண்டதாகவும் கூறப்படுகிறது.
அமுதம் பகிர்ந்தளித்தல்
தேவர்களும், அசுரர்களும் இணைந்து மேரு மலையை மத்தாகவும், வாசுகி பாம்பினை கயிறாகவும் கொண்டு பாற்கடலை கடைந்தார்கள். அந்நிகழ்வில் வெளிபட்ட ஆலகாலத்தினை சிவன் உண்டபின்பு, பாற்கடலிருந்து, லட்சுமி, அரம்பையர்கள், ஐராவதம், உச்சைசிரவம் போன்றவை தோன்றின. இறுதியாக அமுதம் தோன்றியது.
அமுதம் இறவாமையை தரவல்லது என்பதால் அசுரர்கள் அருந்துவதைத் தடுக்க விஷ்ணு மோகினியாக அவதாரம் எடுத்தார். தன் அழகில் மயக்கி அசுரர்களை ஏமாற்றிய மோகினி, தேவர்களுக்கு அமுதத்தை வழங்கினார். இதற்கிடையில் தேவர்கள் போல் வேடமிட்டு இருந்த ஒரு அசுரன் அமிர்தத்தை பருகியதை அறிந்த சூரிய-சந்திரர்கள், இவ்விடயத்தை மோகினியிடம் கூறினர். உடனே மோகினி தன் சக்ராயுதத்தால் அந்த அசுரனின் தலையை உடலில் இருந்து துண்டித்தார். இதனால் அவ்வசுரனின் தலை இராகுவாகவும், உடல் கேதுவாகவும் மாறியது.
பஸ்மாசுரன் வதம்
thumb|upright|right|பஸ்மாசுரன் - மோகினி, மரத்தின் மறைவில் சிவபெருமான்
விஷ்ணு புராணத்தில் மோகினி பஸ்மாசுரனை அழித்தமை பற்றி கூறப்பட்டுள்ளது.
அசுரர்களின் அரசனான பஸ்மாசுரன் என்பவர் சிவபெருமானை நோக்கி தவமியற்றி, தான் யார் தலையில் கைவைத்தாலும் அவர்கள் சாம்பல் ஆகும்படி வரம் கேட்டுப் பெற்றார். அதனை சிவபெருமானிடம் சோதிக்க எண்ணி அவரை துரத்தினார். அந்நேரத்தில் விஷ்ணு மோகினி அவதாரம் எடுத்து பஸ்மாசுரனை தனது அழகினால் மயக்கி மோகம் கொள்ளச் செய்தார். மோகம் கொண்ட பஸ்மாசுரனை தன்னுடன் ஆடும் படி மோகினி கூறினார். அவளுடைய நடன முறைகளை பின்பற்றி ஆடிய பஸ்மாசுரன் தான் பெற்ற வரத்தினை மறந்து தன் தலையிலேயே கைவத்தார். ஆகவே சிவபெருமான் தந்த வரத்தின்படி பஸ்மாசுரன் சாம்பலானார்.
சிவபெருமானுடன் உறவு
பாற்கடல் அமுதம் கடைந்து அதை தேவர்களுக்கு மோகினி உருவத்தில் இருந்த விஷ்ணு பகிர்ந்தளித்த போது சிவபெருமான் ஆழ்ந்த யோகத்தில் இருந்ததால் அந்த மோகினி அவதாரத்தினை தரிசிக்க இயலாமல் போனது. பின்னர் யோகம் களைந்து எழுந்த பொழுது சிவபெருமான் விஷ்ணுவின் அந்த மோகினி அவதாரத்தை தரிசிக்க வேண்டினார்.
காண்போரை மோகத்தில் ஆழ்த்தும் வல்லமையுடைய மோகினி அவதாரத்தினை விஷ்ணு மீண்டும் எடுத்தார். அத்துடன் ஒரு வனத்தில் சென்று மறைந்தார். மோகினியினை காண சென்ற சிவபெருமான் வனத்தின் ஒரு மரத்தில் விளையாடிக்கொண்டிருந்த மோகினியை கண்டார். அவருக்கும் மோகம் வந்தது. உடனிருக்கும் பார்வதியை மறந்து மோகினி அடைய எண்ணினார். அப்பொழுது சிவனும் மோகினியும் உடலுறவு கொண்டார்கள். அவர்களுக்கு பிறந்தவரே ஐயப்பன் ஆவார்.
நாட்டுப்புற மரபுகளில்
மகாபாரதத்தில் கூறப்படும் அரவான் என்பவர், கிருஷ்ணரிடம் மூன்று வரங்கள் கேட்டதாக நாட்டுப்புற மரபில் கூறப்படுகிறது. அதில் மூன்றாவது வரம் பற்றி கூவாக மரபில் மட்டுமே கூறப்படுகிறது. அதன்படி அரவான், தான் இறப்பதற்கு முன்பு திருமணம் செய்து கொள்ள வேண்டும் என்று வரம் கேட்டதாகவும் அதற்கு கிருஷ்ணர் மோகினி அவதாரம் எடுத்து அரவானை மணந்து கொண்டதாகவும்  கூறப்படுகிறது.
thumb|ஊஞ்சலாடும் மோகினி இராஜாரவி வர்மா (1894)
ஜியோவன்னா தினெத்தி
ஜியோவன்னி தினெத்தி (Giovanna Tinetti) (பிறப்பு: 1 ஏப்பிரல் 1972) ஓர் இலண்டனில் வாழும் இத்தாலிய இயற்பியலாளர் ஆவார். இவர் இலண்டன் பல்கலைக்கழக்க் கல்லூரியில் இயற்பியல், வானியல் துறைப் பேராசிரியராக உள்ளார். இவர் பால்வெளிக் கோள்கள், புறக்கோள்கள், வளிமண்டல அறிவியல் புலங்களில் ஆய்வு மேற்கொள்கிறார்.
இளமையும் கல்வியும்
இவர் 1972 இல் இத்தாலியில் உள்ள தூரின் நகரத்தில் பிறந்தார். இவர் தூரின் பல்கலைக்கழகத்தில் 1997 இல் வானியற்பியலில் முதுகலைப் பட்டமும் 1998 இல் பாய்ம இயங்கியலிலும் ஆற்றலியலிலும் மூதறிவியல் பட்டமும் பெற்றார். இவர்2003 இல் கோட்பாட்டு இயற்பியலில் முனைவர் பட்டம் பெற்றார். இவரது ஆய்வு வழிகாட்டியாக பேராசிரியர் இலியூகோ செர்த்தோரியோ விளங்கினார்.
தகைமைகளும் விருதுகளும்
2009 – எட்வார்டு சுட்டோன் விருது, தாரைச் செலுத்த ஆய்வகம்
1999 - இளம் இத்தாலிய இயற்பியலாளருக்கான SIF விருது, இத்தாலிய இயற்பியல் கழகம்
1998 – சிறந்த மூதறிவியல் ஆய்வுரைக்கான ENEA  விருது, ஆற்ரல், சுற்றுச்சூழலியலுக்கான இத்தாலியத் தேசிய முகமை
மேற்கோள்கள்
பகுப்பு:1972 பிறப்புகள் பகுப்பு:வாழும் நபர்கள் பகுப்பு:பெண் இயற்பியலாளர்கள் பகுப்பு:பெண் வானியற்பியலாளர்கள் பகுப்பு:இத்தாலிய வானியற்பியலாளர்கள் பகுப்பு:பெண் வானியலாளர்கள் பகுப்பு:இத்தாலிய வானியலாளர்கள் பகுப்பு:புறக்கோளியல் பகுப்பு:இத்தாலிய இயற்பியலாளர்கள் பகுப்பு:இத்தாலியப் பெண் அறிவியலாளர்கள்
கோகோ ஆறு
ரியோ செகோவியா, கேப் ஆறு, அல்லது யாரா ஆறு, என்பது வடக்கு நிகரகுவா மற்றும் தெற்கு ஒண்டுராசின் எல்லையில் அமைந்துள்ள ஒரு ஆறாகும். இது 841 கி. மீ (523 மைல்) நீளம் கொண்ட மத்திய அமெரிக்க குறுநில இணைப்புப் பகுதிக்குள் முழுவதுமாக ஓடும் மிக நீளமான ஆறாகும்
செப்டம்பர் 7, 2007 அன்று, வகை 5 ஃவீலிக்ஸ் சூறாவளி கரையைக் கடந்து இரண்டு நாட்களுக்குப் பிறகு ரியோ கோகோ சாதாரண நிலையை விட 11 மீட்டர்கள் (36 அடி) அளவு உயர்ந்து இருப்பதாக முக்கிய சர்வதேச செய்தி நிறுவனமான வயர் தெரிவித்தது.
மேற்கோள்கள்
பகுப்பு:வட அமெரிக்க ஆறுகள்
கொர்பு மலை
கொர்பு மலை (மலாய் மொழி: Gunung Korbu; ஆங்கிலம்: Mount Korbu) என்பது மலேசியா, பேராக் மாநிலத்தில் அமைந்து உள்ளது. தித்திவாங்சா மலைத் தொடரில் மிக உயர்ந்த மலை. 1885-ஆம் ஆண்டு, பிரித்தானிய நில அளவாய்வாளர் வில்லியம் கேமரன் என்பவர் கொர்பு மலை இருப்பதைக் கண்டுபிடித்தார். இவர்தான் கேமரன் மலையையும் வெளியுலகிற்கு அறிமுகம் செய்தவர்.
தீபகற்ப மலேசியாவில் இரண்டாவது உயரமான மலை. இதன் உயரம் 2,183 மீட்டர்கள். இந்த மலையில் ஏறுபவர்களுக்கு நல்ல உடல் நலத்தகுதி இருக்க வேண்டும். முதன்முறையாக மலை ஏறுபவர்கள் இந்த மலையைத் தவிர்ப்பது நல்லது. மலேசியாவில் இருந்து சென்று, இமயமலை ஏறிச் சாதனை படைத்தவர்களில் பெரும்பாலோர், முதலில் இந்த கொர்பு மலையில் ஏறி தான் பயிற்சி, அனுபவம் பெற்றார்கள்.
விளக்கம்
இந்த மலையில் ஏறுவதற்கு முறையான பாதைகள் இல்லை. வழி நெடுகிலும் கரடு முரடான பாறைகள். பல ஆறுகளைக் கடந்து செல்ல வேண்டும். உள்ளூர் வழிகாட்டியை நியமித்துக் கொள்ள வேண்டும். பல இடங்களில் செங்குத்தான பாறைக் குன்றுகள் உள்ளன. பெரும்பாலான நாட்களில் மழை பெய்து கொண்டே இருக்கும். ஆறுகளில் வெள்ளம் அடிக்கடி பெருக்கெடுக்கும்.
35 கி.மீ. நீளம் கொண்ட கொர்பு மலைப் பாதையில் அடையாளக் குறியீடுகள் இல்லை. அதனால் மலையேறிகள் காணாமல் போவது அடிக்கடி நடைபெறும் நிகழ்ச்சிகளாகும். கொர்பு மலைக்கு அருகில் இன்னும் ஒரு மலை உள்ளது. அதன் பெயர் காயோங் மலை. இதன் உயரம் 2,173 மீட்டர்கள். கொர்பு மலையின் உச்சியில் இருந்து ஒரு மணி நேரத்தில் காயோங் மலையைச் சென்று அடையலாம்.
பேராக், ஈப்போ, தஞ்சோங் ரம்புத்தான் நகர் வழியாக கொர்பு மலைக்குச் செல்லலாம். மலை உச்சியை அடைவதற்கு இரண்டு அல்லது மூன்று நாட்கள் பிடிக்கும். மேலும் ஒரு கடினமான பாதை இருக்கிறது. பகாங், கேமரன் மலை, தானா ராத்தா வழியாக யோங் பெலார் மலை, காயோங் மலை ஆகிய மலைகளைக் கடந்து கொர்பு மலை உச்சியை அடையலாம்.
சான்றுகள்
பகுப்பு:மலேசிய மலைகள் பகுப்பு:பேராக்
உத்திரமேரூர் சுந்தரவரதராஜ பெருமாள் கோயில்
உத்திரமேரூர் சுந்தரவரதராஜ பெருமாள் கோயில் என்பது தமிழ்நாட்டடின், காஞ்சிபுரம் மாவட்டம் உத்திரமேரூரில் அமைந்துள்ள பெருமாள் கோயில் ஆகும். இக்கோயில் திராவிட கட்டிடக்கலை பாணியில் அமைந்துள்ளது. இந்த கோயில் முதலில் பல்லவரால் கட்டப்பட்டது, பின்னர் சோழர்கள், பாண்டியர்கள், சம்பவராயர்கள், விஜயநகர மன்னர்கள், நாயக்க மன்னர்கள் போன்றோரால் திருப்பணிகள் செய்யபட்டது.
கோயில் அமைப்பு
இக் கோயில் மூன்று தளங்களைக் கொண்டுள்ளது. அடித்தளத்தில் சுந்தர வரதராஜர் உள்ளார். இவர் நின்ற கோலத்தில் சேவை சாதிப்பார். இவரைத் தவிர, இந்த அடித்தளத்திலேயே அச்சுத வரதன், அநிருத்தவரதன், கல்யாணவரதன், ஆனந்தவல்லித்தாயார், ஆண்டாள் முதலியோர் உள்ளனர்.
அடுத்த தளத்தில் இருப்பவர் வைகுண்ட வரதர். அவருடன் கிருஷ்ணார்ச்சுனர், யோக நரசிம்மர், லக்ஷ்மி வராகன் ஆகியோர் இருக்கிறார்கள். மூன்றாவது தளத்தில் ரங்கநாதவரதர் பள்ளிகொண்டுள்ளார். இக்கோயில் இப்படி மூன்று தளங்களாகக் கட்டப் பட்டிருந்தாலும், அவைகளில் வீற்றிருக்கும் ஸ்திர பேதங்கள் நேருக்கு நேராக ஒன்றின் மேல் ஒன்றாக அமைக்கப் படவில்லை, இப்படி விமான அமைப்பும் மூர்த்திகளின் அமைப்பும் கொண்ட கோயில் தமிழ் நாட்டில் அதிகம் இல்லை எனப்படுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள பெருமாள் கோயில்கள் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
புனைபெயர்
புனைபெயர் பட்டப்பெய‌ரன்று. பட்டப்பெயர் என்பது வேறு ஒருவரால் வைக்கப்படுவது. (எ.கா- பாரதி) புனைபெயர் சிறப்புப்பெயரும் அன்று. சங்க இலக்கியத்தில் இருந்த சில பாடல்களை எழுதியவரின் பெயர் தெரியாததால் பாடலிலிருந்து அழகிய உவமையைக் கொண்டு பெயரிடும் மரபு இருந்தது.
புதுமைப்பித்தன், கண்ணதாசன் போன்ற சில எழுத்தாளர்கள் ஒன்றுக்கு மேற்பட்ட புனைபெயர்‌களில் எழுதி வந்தனர்.
பகுப்பு:பெயர்ச் சொல் பகுப்பு:பெயரிடல் மரபு
தாலாட்டு
தாலாட்டு என்னும் தலைப்பில் உள்ள கட்டுரைகள் கீழே உள்ளன.
பகுப்பு:பக்கவழி நெறிப்படுத்தல்
டும்ரி சட்டமன்றத் தொகுதி
என்பது ஜார்க்கண்டின் சட்டமன்றத்துக்கான தொகுதியாகும். இது கிரீடீஹ் மக்களவைத் தொகுதிக்கு உட்பட்டது.
பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:ஜார்க்கண்டின் சட்டமன்றத் தொகுதிகள் பகுப்பு:கிரீடீஹ் மாவட்டம்
முள்ளும் மலரும் (தொலைக்காட்சித் தொடர்)
இந்த தொடரில் நாதஸ்வரம் தொடரின் புகழ் 'முனிஷ் ராஜன்' என்பவர் முதல் முதலாக கதாநாயகனாக நடிக்கின்றார், இவருடன் தர்ஷா குப்தா, அகிலா, விஜய், பாண்டி கமல், வனிதா, ஜானகி, பாலம்பிகா ஆகியயோர் நடிக்கிறார்கள். இந்த தொடர் 10 சூன் 2019 அன்று 388 அத்தியாயங்களுடன் நிறைவு பெற்றது.
கதைச் சுருக்கம்
தர்மதுரை மற்றும் கலையரசன் என்ற இரு சகோதரர்கள் வாழ்வில் மகாலட்சுமி மற்றும் விஜி என்ற பெண்கள் நுழையும் போது ஏற்படும் திருப்பங்களைக் கொண்டு எடுக்கப்பட்ட ஒரு நகைச்சுவை கலந்த குடும்பத் தொடர் ஆகும்.
ஒளிபரப்பு நேரம் மாற்றம்
இந்த தொடர் முதல் முதலில் 27 நவம்பர் 2017 அன்று மாலை 6:30 மணிக்கு ஒளிபரப்பானது. 4 மார்ச்சு 2019 முதல் திங்கள் முதல் சனிக்கிழமை வரை மதியம் 1 மணிக்கு ஒளிபரப்பானது. பழைய நேரத்தில் றெக்கை கட்டி பறக்குது மனசு என்ற தொடர் தற்பொழுது ஒளிபரப்பானது.
வெளி இணைப்புகள்
பகுப்பு:ஜீ தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழ் நகைச்சுவைத் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
ராபர்ட் கோல்லியர்
மேற்கோள்கள்
பகுப்பு:1885 பிறப்புகள் பகுப்பு:1950 இறப்புகள் பகுப்பு:அமெரிக்க எழுத்தாளர்கள்
கைல் ஹொக்
வெளி இணைப்பு
கைல் ஹொக் - கிரிக்கெட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1983 பிறப்புகள் பகுப்பு:லன்காசையர் துடுப்பாட்டக்காரர்கள் பகுப்பு:வாழும் நபர்கள்
கொத்தாளி பகவதி மீனாம்பிகை கோயில்
கொத்தாளி பகவதி மீனாம்பிகை கோயில் தமிழ்நாட்டில் தூத்துக்குடி மாவட்டம், கொத்தாளி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் பகவதி மீனாம்பிகை, உமையபாகை சன்னதிகளும், சன்னாசி, கருப்பசாமி, முருகன், விநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கூட்டுறவுகளில் பெண்கள்
கூட்டுறவு என்பது பரஸ்பரம், சமூகம், பொருளாதாரம் மற்றும் கலாச்சார நலனுக்காக தானாக முன்வந்து ஒத்துழைக்கும் நபர்களின் தன்னாட்சி அமைப்பு ஆகும். கூட்டுறவு நிறுவனங்கள் இலாப நோக்கற்றத்துடன் இயங்கும் சமூக மற்றும் வணிக நிறுவனங்களும் அடங்கும். அண்டைக் குடும்பம் மற்றும் உறவினர்களின் கூட்டு முயற்சியுடன், தளர்வான ஒழுங்கமைக்கப்பட்ட குழுக்கள் ஆகும். கூட்டுறவுகள் சுய உதவி, ஜனநாயகம், சமத்துவம் மற்றும் ஒற்றுமை போன்ற மதிப்புகளை அடிப்படையாகக் கொண்டவை. கூட்டுறவு நிறுவனங்கள் பெண் உறுப்பினர்களின் பொருளாதார மேம்பாட்டிற்கு பயனுள்ளதாக இருக்கும்.[3] 2013ம் ஆண்டின் முற்பகுதியில் சர்வதேச மகளிர் தினத்தை முன்னிட்டு, சர்வதேச கூட்டுறவுக் கூட்டமைப்பின் தலைவர் டேம் பாலின் கிரீன் கூறுகையில், "பெண்கள் பொருளாதார நடவடிக்கைகளின் ஏணியில் ஏறுவதற்கு கூட்டுறவு வணிகங்கள் பலவற்றைச் செய்துள்ளதுடன், அதனுடன் சமூக மரியாதை, செல்வாக்கு மற்றும் அரசியல் சட்டப்பூர்வத்தன்மை ஆகியவை அடங்கும்" என்றார். தனிமைப்படுத்தப்பட்ட மற்றும் தனித்தனியாகப் பணிபுரியும் பெண்களை கூட்டுறவு நிறுவனங்கள் ஒன்றிணைத்து பெரிய அளவிலான பொருளாதாரங்களை உருவாக்கவும், அதே போல் சந்தையில் தங்கள் சொந்த பேரம் பேசும் சக்தியை அதிகரிக்கவும் அனுமதிக்கின்றன.
இருப்பினும் ஜனநாயகக் கட்டமைப்பு மற்றும் கூட்டுறவு உறுப்பினர்கள், குறிப்பாக பெண்கள், பாலின விதிமுறைகள் மற்றும் பிற கலாச்சார நடைமுறைகளால் பகிர்ந்து கொள்ளப்படும் மதிப்புகள் மற்றும் நன்மைகள் இருந்தபோதிலும், உலகெங்கிலும் உள்ள கூட்டுறவு உறுப்பினர்களில் பெண்கள் விகிதாசாரமாக குறைந்த பிரதிநிதித்துவத்தை அனுபவிக்கின்றனர். செயலில் அங்கம் வகிக்கும் பெண்களின் பிரதிநிதித்துவம் (கூட்டங்கள் மற்றும் வாக்களிப்பு வரை) மற்றும் தலைமை மற்றும் நிர்வாக பதவிகளில் பெண்களின் பங்கு குறைவாக உள்ளது. முழுக்க முழுக்க பெண்களால் நடத்தப்படும் மகளிர் கூட்டுறவு சங்கங்கள், பெண்கள் எளிதாக பங்கேற்கும் வகையில் கட்டமைக்கப்படலாம்.
கூட்டுறவு சங்கங்களால் நன்மைகள்
ஹோப் அகைன் கூட்டுறவு சங்கத்தைச் சேர்ந்த உகாண்டா பெண்கள் கழுத்தணி தயாரிக்கும் வேலையில் ஈடுபட்டுள்ளனர். நேபாளப் பெண்கள் கூட்டுறவு ஒன்றின் ஆய்வில், பல்வேறு வகுப்புகள், சாதிகள் மற்றும் இனங்களைச் சேர்ந்த பெண்களைச் சேர்ப்பதால், பெண்களிடையே உள்ள சமூகத் தடைகள் உடைக்கப்படுகின்றன என்று ரேச்சல் மக்ஹென்றி கண்டறிந்தார். மேலும், இந்த பெண்கள் பெரும்பாலும் பொதுவான அனுபவங்கள் மற்றும் கூட்டுறவுகளில் பங்கேற்பதற்கான ஒத்த உந்துதல்களுடன் இணைந்துள்ளனர். பெண்களின் சுதந்திரத்தில் மற்ற மாற்றங்கள் நிகழ்ந்தன. குடும்ப உறுப்பினர்கள் மற்றும் மேல்தட்டு மக்களுடன் தொடர்புகொள்வதில் அதிக தன்னம்பிக்கை மற்றும் தன்னம்பிக்கை அதிகரிப்பதால் பெண்கள் பயனடைந்தனர். சில பெண் நெசவாளர்கள் முன்பு தங்களைச் சுரண்டிய வணிகர்களின் பார்வையில் அதிக பேரம் பேசும் சக்தியைப் பெற்றதாக உணர்ந்தனர்; மற்ற பெண்கள் தங்கள் மதிப்பு மற்றும் அவர்களின் சொந்த குடும்பங்களுக்கு ஒட்டுமொத்த பங்களிப்பைப் பற்றிய பெரிய உணர்வைப் பெற்றதாகக் கூறினர்.
கூட்டுறவுப் பணியின் மற்றொரு முக்கிய நன்மை என்னவென்றால், பெண்கள், குழந்தைகள் மற்றும் குடும்பங்களைப் பராமரித்தல் போன்ற முக்கியமான பிற பொறுப்புகளுக்கான நேரத்தையும் சுதந்திரத்தையும் விட்டுக்கொடுக்கும் அதே வேளையில், பெண்களுக்கு போதுமான ஊதியத்தைப் பெறுவதற்கான வாய்ப்பை இது அனுமதிக்கிறது. கௌதமாலாவில் உள்ள UPAVIM கூட்டுறவு விடயத்தில், குழந்தைகளின் கல்விக்கான சேமிப்பிற்கு வலுவான முக்கியத்துவம் கொடுக்கப்பட்டது.
குறுங்கடன்கள்
பெண்களுக்கு அதிகாரம் அளிப்பது தொடர்பான குறுங்கடன்களைச் சுற்றி பல சர்ச்சைகள் உள்ளன. கரீம் இவ்வாறு வாதிடுகிறார்; 1999ம் ஆண்டின் இனவரைவியல் ஆய்வின் அடிப்படையில், அரசு சாரா நிறுவனங்கள் வழங்கும் சிறு/குறு கடன்கள், கிராமப்புற மக்களின் வாழ்க்கையில் அதிக அதிகாரத்தைக் கொண்டுள்ளது. இது பெண்களுக்கு குறிப்பாக தீங்கு விளைவிக்கும். மேலும் கடனை கட்டத் தவறும் பெண்கள் மரியாதை குறைவாகவும், அவமானப்படுத்தப்படுகின்றனர்.
மேற்கோள்கள்
பகுப்பு:கூட்டுறவு பகுப்பு:பெண்களுக்கான அமைப்புகள்
ஜம்சேத்பூர்
ஜாம்சேத்பூர் (जमशेदपुर, جمشیدپو) சார்க்கண்ட் மாநிலத்திலுள்ள ஒரு முக்கிய நகரமாகும். இங்கு தான் இந்தியாவின் முதல் இரும்புத் தொழிற்சாலை அமைக்கப்பட்டது. இந்நகரம், டாடா நிறுவனத்தை தொடங்கிய ஜாம்ஷெட்ஜி டாடாவால் நிறுவப்பட்டபோது சாக்சி என்று அழைக்கப்பட்டது. 1919ஆம் ஆண்டு செல்ம்ஸ்போர்டு துரை இந்நகரின் நிறுவுனரின் நினைவாக ஜம்சேத்பூர் என பெயர் சூட்டினார்.
சம்சேத்பூர் சார்க்கண்டின் கிழக்கு சிங்பூம் மாவட்டத்தின் தலைநகராகும். 2001ஆம் ஆண்டு மக்கள் தொகை கணக்கெடுப்பின் படி 1,337,131 மக்கள் இங்கு வாழ்கின்றனர். சம்செத்பூரின் அண்டை நகரங்களை உள்ளடக்கிய சம்சேத்பூர் மாநகரம் கிழக்கு இந்தியாவில் மக்கள் தொகை அடிப்படையில் மூன்றாவது பெரிய நகராகும். கொல்கத்தா, பட்னா மற்ற இரண்டு நகரங்கள். இது இந்தியாவில் 36வது பெரிய நகராகும். சோட்டா நாக்பூர் மேட்டுநிலத்தில் அமைந்துள்ள இந்நகரைச்சுற்றி தால்மா மலை அமைந்துள்ளது. சவர்ணரேகா, கர்கை என்ற ஆறுகள் இதன் வடக்கிலும் மேற்கிலும் பாய்கின்றன.
சம்சேத்பூர் கிழக்கு இந்தியாவிலுள்ள பெரும் தொழில் நகராகும். டாடாவின் டாடா மோட்டார், டிசிஎசு, டாடா பவர், டாடா இரும்பு போன்ற பல நிறுவனங்களும் மற்ற நிறைய நிறுவனங்களும் இங்கு உள்ளன. இந்தியாவின் பெரிய தொழில் பகுதியான அதியபூரில் 1,200க்கும் மேற்பட்ட சிறு, நடுத்தர நிறுவனங்கள் உள்ளன. அதியபூர் சம்சேத்பூர் மாநகரை சேர்ந்த நகர்.
சொற்பிறப்பு
1919 ஆம் ஆண்டில், செம்சுபோர்டு பிரபு அதன் நிறுவனர் ஜாம்செட்ஜி நுசர்வான்ஜி டாடாவின் நினைவாக சாக்சி என்று அழைக்கப்பட்ட ஒரு நகரத்தை ஜாம்சேத்பூர் எனப் பெயரிட்டார். அவரது பிறந்த நாளான மார்ச் 3 அன்று நிறுவனர் தினமாக கொண்டாடப்பட்டது. ஜே.என் டாடா தனது மகன் தோராப்ஜி டாடாவுக்கு ஒரு பெரிய நகரத்தைப் பற்றிய தனது பார்வை குறித்து எழுதியிருந்தார். மார்ச் 3 நிறுவனர் தினத்தன்று இது, 225-ஏக்கர் 225 acre கொண்ட ஜூபிலி பார்க் பகுதி முழுவதும் சுமார் ஒரு வாரம் அற்புதமான விளக்குகளால் அலங்கரிக்கப்பட்டிருக்கும்.
நகரத்திற்கு பல புனைப்பெயர்கள் உள்ளன, அவற்றில் "ஜார்க்கண்டின் தொழில்துறை தலைநகரம்" ; "ஸ்டீல் சிட்டி", "ரயில் நிலையத்தின் பெயருக்குப் பிறகு" டாடாநகர் " என பல பெயர்களில் அழைக்கப்படுகிறது. ஒரு காலத்தில் இது சாக்சி கிராமத்திற்கு அருகிலுள்ள இதனை "காளிமதி" ("கருப்பு மண்ணின் நிலம்" என்று பொருள்படும்) என்றும் அழைக்கப்பட்டது. சாக்சி 1919 இல் ஜாம்சேத்பூர் என மறுபெயரிடப்பட்டது.
நிலவியல்
ஜம்சேத்பூர் சார்க்கண்ட் மாநிலத்தின் தெற்கு முனையில் அமைந்துள்ளது மற்றும் ஒடிசா மற்றும் மேற்கு வங்காள மாநிலங்களின் எல்லையாக உள்ளது. நகரின் சராசரி உயரம் 135 மீட்டர், வரம்பு 129 மீ முதல் 151 மீ வரை. ஜம்சேத்பூரின் மொத்த புவியியல் பகுதி 209 கி.மீ சதுரம் ஆகும். ஜம்சேத்பூர் முதன்மையாக ஒரு மலைப்பாங்கான பகுதியில் அமைந்துள்ளது மற்றும் மேற்கு முதல் கிழக்கு நோக்கி ஓடும் தால்மா மலைகளாலும் மற்றும் அடர்ந்த காடுகளாலும் சூழப்பட்டுள்ளது. நகருக்கு அருகிலுள்ள மற்ற சிறிய மலைத்தொடர்கள் உக்கம் மலை மற்றும் சடுகோடா-முசபானி மலைத்தொடர்கள். இந்த நகரம் பெரிய சோட்டா நாக்பூர் பீடபூமி பிராந்தியத்தின் ஒரு பகுதியாகும். இந்த பகுதி தார்வாரியன் காலத்தைச் சேர்ந்த வண்டல், உருமாற்ற மற்றும் பற்றவைக்கப்படும் பாறைகளால் உருவாகிறது.
காலநிலை
ஜம்சேத்பூரில் வெப்பமண்டல ஈரமான மற்றும் வறண்ட காலநிலை உள்ளது இது (கோப்பன் காலநிலை). கோடைகாலங்கள் மார்ச் நடுப்பகுதியில் தொடங்கி மே மற்றும் ஜூன் மாதங்களில் முடிவடையும் அந்த சம்யங்களில் இங்கு மிகவும் வெப்பமாக இருக்கும். கோடையில் வெப்பநிலை மாறுபாடு 35 to 49 °C. குளிர்காலத்தில் குறைந்தபட்ச வெப்பநிலை 5 °C. ஜம்சேத்பூரின் காலநிலை தென்மேற்கு பருவமழையால் குறிக்கப்படுகிறது. ஜம்சேத்பூரில் ஜூலை முதல் செப்டம்பர் வரை அதிக மழை பெய்யும், சுமார் 1200 mm மழை பெய்யும். ஆண்டுதோறும் மழை பெய்யும்.
பொருளாதாரம்
இந்தியாவின் முதல் தனியார் இரும்பு மற்றும் எஃகு நிறுவனமாக ஜம்சேத்பூர் உள்ளது. ஜம்சேத்பூரைச் சுற்றியுள்ள பகுதிகளில் இரும்புத் தாது, நிலக்கரி, மாங்கனீசு பாக்சைட்டு மற்றும் சுண்ணாம்பு உள்ளிட்ட தாதுக்கள் நிறைந்துள்ளன. இது ஒரு நவீன, தொழில்துறை நகரம்; இரும்பு மற்றும் எஃகு, திறந்த சரக்கு வண்டி உற்பத்தி, டின்ப்ளேட் உற்பத்தி, சிமென்ட் மற்றும் பிற சிறு மற்றும் நடுத்தர தொழில்கள் இந்த தயாரிப்புகளைச் சுற்றி வருகின்றன.
மனிதரளவையியல்
மனிதரளவையியல் (Anthropometry) என்பது மனிதனின் உடல் அளவைக் குறிக்கிறது. உடல் மானுடவியல் ஒரு ஆரம்ப கருவி, அது மனித உடல் மாறுபாடு, மற்றும் இன மற்றும் உளவியல் பண்புகளை உடல் தொடர்பு கொள்ள பல்வேறு முயற்சிகள் புரிந்து நோக்கங்களுக்காக அடையாளமாக பயன்படுத்தப்படுகிறது. மனித உடலின் இயற்பியல் பண்புகள், உடல் அளவு மற்றும் வடிவத்தின் முதன்மையாக பரிமாண டிஸ்கிரிப்டர்கள் ஆகியவற்றின் முறையான அளவீடு இவற்றிற்கு ஆல்ஃபான்ஸ் பெர்டிலன் (1853-1914)என்பவர் தந்தையாக கருதப்படுகிறார், ஏனென்றால் அவருடைய பல பங்களிப்புகள் இன்று நாம் அறிந்தவைகளாகும்.
ஜம்சேத்பூர்
பொருளாதாரம்
மிகப்பெரிய தொழிற்சாலை டாடா ஸ்டீல் (முந்தைய டாடா இரும்பு மற்றும் எஃகு நிறுவனம் அல்லது டிஸ்கோ), இது நகரின் மையத்தில் அமைந்துள்ளது. டாடா ஸ்டீல் இந்தியாவில் மிகப்பெரிய இரும்பு மற்றும் எஃகு உற்பத்தி செய்யும் ஆலையாகும், அதே போல் பழமையானது. டாடா ஸ்டீல் சிறந்த ஒருங்கிணைந்த எஃகு ஆலையாக பன்னிரண்டு முறை அங்கீகரிக்கப்பட்டுள்ளது; பிரதமரின் கோப்பையை பத்து முறை வென்றது மற்றும் இரண்டு முறை சிறப்பான சான்றிதழைப் பெற்றது.
மனிதரளவையியல்
இன்றுதொழில்துறை வடிவமைப்பு, ஆடை வடிவமைப்பு, பணிச்சூழலியல் மற்றும் கட்டமைப்பு இவற்றில் ஆந்த்ரோபோமெட்ரி ஒரு முக்கிய பங்கு வகிக்கிறது, இது மக்கள் பரிமாணங்கள் மற்றும் விநியோகம் பற்றிய புள்ளிவிவர தரவு விவரவங்களை மேம்படுத்த பயன்படுத்தப்படுகிறது. வாழ்க்கை வகைகள், ஊட்டச்சத்து, மற்றும் இனப்பெருக்கம் ஆகியவற்றில் மாற்றங்கள் உடல் பரிமாணங்களின் பரிமாற்றத்தில் மாற்றங்களுக்கு வழிவகுக்கும், மேலும் ஆந்த்ரோமெட்ரிக் தரவு சேகரிப்புகளின் வழக்கமான புதுப்பித்தலுக்கு  தேவைப்படுகிறது.
ஜம்சேத்பூர்
வெளி இணைப்புகள்
பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும் பகுப்பு:சார்க்கண்டிலுள்ள மாநகரங்கள் பகுப்பு:கிழக்கு சிங்பூம் மாவட்டம்
மனிதரளவையியல்
மேற்கோள்கள்
பகுப்பு:மானிடவியல் பகுப்பு:உயிரியளவியல் பகுப்பு:மாந்தரின உடற்கூற்றியல் பகுப்பு:மனித உடல் பகுப்பு:அளவியல் பகுப்பு:மருத்துவப் படிமவியல் பகுப்பு:உடலியங்கியல் பகுப்பு:இனவாதம்
மெல்பேர்ண் முருகன் கோயில்
மெல்பேர்ண் முருகன் கோயில் அவுஸ்திரேலியாவின் விக்ரோறியா மாநிலத்தின் தலைநகரான மெல்பேர்ணில் சண்சைன் நோர்த் (Sunshine North) என்னும் இடத்தில் அமைந்துள்ளது.
பகுப்பு:ஆத்திரேலிய இந்துக் கோவில்கள் பகுப்பு:மெல்பேர்ண்
அசுவதி திருநாள் இராம வர்மன்
இளவரசர் இராம வர்மன் என்று அழைக்கப்படும் அசுவதி திருநாள் இராம வர்மன் (Aswathi Thirunal Rama Varma) ஒரு இந்திய பாரம்பரிய இசைக்கலைஞரும் திருவிதாங்கூர் அரசக் குடும்பத்தின் உறுப்பினருமாவார். மேலும் இவர் கர்நாடக பாடகரும் வீனையிசைக் கலைஞருமாவார். இவர் இசை ஆசிரியராகவும், இசைக்கலைஞராகவும், எழுத்தாளராகவும் சொற்பொழிவாளராகவும் அங்கீகரிக்கப்படுகிறார். இவர் இந்தியா முழுவதும், அமெரிக்கா, இங்கிலாந்து, அமீரகம், மலேசியா, சிங்கப்பூர் உள்ளிட்ட பல நாடுகளில் இசை நிகழ்ச்சிகளை வழங்கியுள்ளார். இவரது இசை நிகழ்ச்சிகள், வகுப்புகள், நிகழ்ச்சியின் யூடியூப் காணொளிக் காட்சிகள் போன்றவை இசை ஆர்வலர்கள், இசை மாணவர்கள், தொழில்முறை இசைக்கலைஞர்கள் மத்தியில் பிரபலமாக உள்ளன. மேலும் அவை 50 லட்சம் (5 மில்லியன்) பார்வைகளை தாண்டிவிட்டன.
ஆரம்ப கால வாழ்க்கை
இராம வர்மன் 1968 ஆகஸ்ட் 13 இல் திருவிதாங்கூர் அரசக் குடும்பத்தில் பிறந்தார்.
செம்மங்குடி சீனிவாச ஐயரின் மூத்த சீடரான பேராசிரியர் வெச்சூர் ஹரிஹர சுப்பிரமணிய ஐயரின் கீழ் 1982 ஆம் ஆண்டில் முறையான குரல் இசை பாடங்களைத் தொடங்கினார். 1994 ல் அவர் இறக்கும் வரை தொடர்ந்து இவரது குருவாக இருந்தார். பின்னர், வர்மா பாலமுரளிகிருஷ்ணாவின் மூத்த சீடரானார். திருவனந்தபுரம் ஆர்.வெங்கடராமன் மற்றும் பேராசிரியர் கே.எஸ்.நாராயணசாமி ஆகியோரின் கீழ் சரசுவதி வீணையும் பயின்றார். .
இசை வாழ்க்கை
இளவரசர் இராம வர்மன் 1990 இல் லண்டன் ராணி எலிசபெத் மாளிகையில் தனது முதல் பொது நிகழ்ச்சி ஒன்றை அளித்து, தனது முதல் குறுவட்டினை வெளியிட்டார். அப்போதிருந்து, இவர் பிரான்சின் ஆர்சனல் டி மெட்ஸ் உட்பட உலகம் முழுவதும் குறிப்பிடத்தக்க இடங்களில் கச்சேரிகள், பேச்சுக்களை வழங்கியுள்ளார். சென்னைமியூசிக் அகாதெமியில் நிகழ்ச்சியினை நடத்தியுள்ளார். இந்தியாவின் குடியரசுத் தலைவர் இல்லத்தில் நடந்த அப்போதைய குடியரசுத் தலைவர் ஆ. ப.ஜெ. அப்துல் கலாம் அவர்கள் முன்னிலையில் இசை நிகழ்ச்சி ஒன்றை நடத்தியுள்ளார்.
பார்சி-முஸ்லீம் கலவரங்கள்
பார்சி-முஸ்லீம் கலவரங்கள் (Parsi–Muslim riots) பம்பாய் மாகாணத்தின் தலைநகரான மும்பை நகரத்தில் முதலில் 1851ஆம் ஆண்டில் முதலில் தொடங்கியது. பின்னர் இச்சமயக் கலவரங்கள் மும்பை மற்றும் குஜராத் பகுதிகளில் 1857, 1874 மற்றும் 1874ஆம் ஆண்டுகளில் தொடர்ந்தது. அக்டோபர் 1851ஆம் ஆண்டில் ஏற்பட்ட முதல் கலவரத்திற்கு காரணம் பார்சிகள் தங்கள் சரதுசம் சமயத்தின் செய்தித்தாளில் முகமது நபியின் படத்தை அச்சிட்டு வெளியிட்டது ஆகும்.
இரண்டாவது பார்சி-முஸ்லீம் கலவரம் மே 1857இல் பெஜோன்ஜி ஷெரியாஜி பருச்சா என்ற பார்சி மசூதியை அவமரியாதை செய்ததாக முஸ்லீம்களால் குற்றம் சாட்டப்பட்டார்.
அசுவதி திருநாள் இராம வர்மன்
இசை விழாக்கள்
வலது|thumb| இராம வர்மன் சுவாதி சங்கீதோத்சவத்தில் நிகழ்ச்சி நிகழ்த்துகிறார் ராம வர்மன் சனவரி 4–13 முதல் திருவனந்தபுரத்தில் உள்ள குதிரை மாளிகையில் நடைபெறும் 10 நாள் ஆண்டு விழாவான சுவாதி சங்கீதோத்சவத்தை ஏற்பாடு செய்கிறார். மகாராஜா சுவாதி திருநாளின் இசையமைப்பிற்காக பிரத்யேகமாக அர்ப்பணிக்கப்பட்ட இந்த திருவிழா, கர்நாடக, இந்துஸ்தானி இசையின் மேதைகளைக் கொண்டுள்ளது, மேலும் உலகம் முழுவதிலுமிருந்து இசை ஆர்வலர்களையும் ஈர்க்கிறது.
பார்சி-முஸ்லீம் கலவரங்கள்
மூன்றாவது பார்சி முஸ்லீம் கலவரம் 13 பிப்ரவரி 1874 அன்று Famous Prophets and Communities என்ற நூலில் முகமது நபி குறித்த கட்டுரை வெளியானதை அடுத்து ஏற்பட்டது.
அசுவதி திருநாள் இராம வர்மன்
இசை விழாக்கள்
நவராத்திரி விழா தொடர்பாக திருவனந்தபுரத்தில் ஆண்டுதோறும் நடைபெறும் நவராத்திரி மண்டப இசை நிகழ்ச்சிகளையும் வர்மா ஏற்பாடு செய்கிறார். 2006 ஆம் ஆண்டில், இவர் மூத்த பாடகர் பாறசாலை பொன்னம்மாளை அங்கு பாட வைத்தார். மேலும் பெண்களை இசை நிகழ்ச்சிகளில் கலந்து கொள்ளவும் அனுமதித்தார். இதனால் மண்டபத்திற்குள் பெண்களை அனுமதிக்காத 300 ஆண்டு பழமையான பாரம்பரியத்தை உடைத்தார்.
வெளி இணைப்புகள்
பகுப்பு:வாழும் நபர்கள் பகுப்பு:1968 பிறப்புகள்
பார்சி-முஸ்லீம் கலவரங்கள்
நான்காவது பார்சி-முஸ்லீம் கலவரம் 26 நவம்பர் 1885 அன்று மும்பை நகராட்சி அனுமதி பெறாத இடத்தில் முஸ்லீம்கள் தர்கா கட்டுவதை பார்சிகள் தடுத்ததால் ஏற்பட்டது.
மேற்கோள்கள்
பகுப்பு:மும்பை பகுப்பு:பிரித்தானியக் கிழக்கிந்தியக் கம்பனி பகுப்பு:பிரித்தானிய இந்தியா பகுப்பு:பார்சி மக்கள்
ஆத்தர் ஹொக்
ஆத்தர் ஹொக்  (Arthur Hogg , பிறப்பு: சூன் 20 1877, இறப்பு: ஏப்ரல் 21 1956) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1905-1906 ம் ஆண்டில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஆத்தர் ஹொக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1877 பிறப்புகள் பகுப்பு:1956 இறப்புகள் பகுப்பு:டெர்பிசையர் துடுப்பாட்டக்காரர்கள்
இனாம் காட்டுப்பட்டி பிடாரியம்மன் கோயில்
இனாம் காட்டுப்பட்டி பிடாரியம்மன் கோயில் தமிழ்நாட்டில் கிருஷ்ணகிரி மாவட்டம், இனாம் காட்டுப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
[[தை மாதம்]] முதல் நாள் முக்கிய திருவிழாவாக நடைபெறுகிறது.
பூரணி (இதழ்)
பூரணி ஈழத்திலிருந்து வெளியான சிற்றிதழ்களில் ஒன்று. குறைந்த எண்ணிக்கையான இதழ்களே வெளியான போதும் பூரணியின் முக்கியத்துவம் குறிப்பிடத்தக்கது. 1972 இல் பூரணி முதல் இதழ் வெளியானது. காலாண்டிதழாக வெளியான பூரணியின் ஆசிரியர்களாக க. சட்டநாதன், என். கே. மகாலிங்கம் ஆகியோர் பணியாற்றினர்.
பகுப்பு:ஈழத்து சஞ்சிகைகள்
பேர்மோ சட்டமன்றத் தொகுதி
என்பது ஜார்க்கண்டின் சட்டமன்றத்துக்கான தொகுதியாகும். இது தன்பாத் மக்களவைத் தொகுதிக்கு உட்பட்டது.
பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:ஜார்க்கண்டின் சட்டமன்றத் தொகுதிகள் பகுப்பு:போகாரோ மாவட்டம்
அர்சூன்பாய் படேல்
அர்சூன்பாய் படேல் ஒரு இந்திய அரசியல்வாதி. இவர் 1989 ஆம் ஆண்டில் ஜனதா தளத்தின் உறுப்பினராக குஜராத்தில் உள்ள புல்சரில் இருந்து இந்திய நாடாளுமன்றத்தின் கீழவையான மக்களவை உறுப்பினராக இருந்தார். இவர் கிராமப்புற மேம்பாட்டில் ஆர்வம் கொண்டிருந்தார். இளைஞர்களை ஒருங்கிணைத்து பின்தங்கிய பகுதிகளில் உள்ள மக்களிடம் சமூகப் பொருளாதார கல்வி மேம்பாட்டு முன்னேற்றப் பணிகளில் ஈடுபடச் செய்தார்.
மேற்கோள்கள்
பகுப்பு:வாழும் நபர்கள் பகுப்பு:1928 பிறப்புகள் பகுப்பு:9வது மக்களவை உறுப்பினர்கள்
அப்துல் ரசாக் உசேன்
துன் அப்துல் ரசாக் உசேன்; (மார்ச் 12, 1922 — ஜனவரி 14, 1976), (மலாய்: Tun Haji Abdul Razak bin Dato' Hussein; ஆங்கிலம்: Tun Abdul Razak Hussein; சீனம்: 阿卜杜勒·拉扎克); என்பவர் மலேசியாவின் இரண்டாவது பிரதமர்.
1970-ஆம் ஆண்டில் இருந்து 1976-ஆம் ஆண்டு வரை பிரதமர் பதவியை வகித்தவர். மலேசியாவின் மேம்பாட்டுத் தந்தை (Father of Development), (மலாய்: Bapa Pembangunan) என்று போற்றப் படுகிறவர்.
இவர் ஆட்சியில் இருந்த போது, மலேசியாவில் இருந்த பல அரசியல் கட்சிகளை ஒன்றிணைத்து, பாரிசான் நேசனல் எனும் ஆளும் கூட்டணியை அமைத்தவர். மலேசியப் புதிய பொருளாதாரக் கொள்கையை (Malaysian New Economic Policy) அறிமுகப் படுத்தியவர்.
வாழ்க்கை வரலாறு
இவர் பகாங் மாநில அரச நகரமான பெக்கான் நகரில், புலாவ் கெலாடி எனும் கிராமத்தில் 1922 பிப்ரவரி 12-ஆம் தேதி பிறந்தவர்.
அப்துல் ரசாக், கோலாகங்சார் மலாய்க் கல்லூரியில் சேர்ந்து படித்தார். பின்னர் 1939-ஆம் ஆண்டில் மலாயா நிர்வாகப் பணியில் சேர்ந்தார். அதன் பிறகு, 1940-ஆம் ஆண்டில் சிங்கப்பூரில் உள்ள ராபிள்ஸ் கல்லூரியில் படிக்க அவருக்கு உதவித் தொகை வழங்கப்பட்டது.
இரண்டாம் உலகப் போரின் தொடக்கத்துடன் அவரின் கல்லூரிப் படிப்பு நிறுத்தப் பட்டது. போர்க் காலத்தில் அவர் பகாங் மாநிலத்தில் வத்தானியா (Wataniah) எதிர்ப்பு இயக்கத்தை அமைக்க உதவினார்.
மலேசியப் புதிய பொருளாதாரக் கொள்கை
மலேசியாவில் வாழும் பல இன மக்களின் பொருளாதார, சமூகவியலைச் சமப்படுத்தும் வகையில் 1971-ஆம் ஆண்டு புதிய பொருளாதாரக் கொள்கையை உருவாக்கியவர்.
புறநகர் வாழ்மக்களின் வாழ்க்கைத் தரத்தை உயர்த்துவதற்கும், வறுமை நிலையை அகற்றுவதற்கும், 1974-ஆம் ஆண்டு மலேசிய பச்சைப் புத்தகத் திட்டத்தைத் தொடங்கியவர்.
மலேசியாவில் பெல்டா, பெல்க்ரா திட்டங்களை அறிமுகப் படுத்தியவர். கிராமப் புறங்களிலும், உட்புறப் பகுதிகளிலும் வாழும் மக்களின் வாழ்க்கைத் தரத்தை மேம்படுத்துவதற்கு நல்சேவைகளை வழங்கியவர் என்று புகழப் படுகின்றார்.
வெளி இணைப்புகள்
பகுப்பு:மலேசியப் பிரதமர்கள் பகுப்பு:மலேசிய அமைச்சர்கள் பகுப்பு:மலேசிய அரசியல்வாதிகள்‎ பகுப்பு:மலேசிய முசுலிம் அரசியல்வாதிகள் பகுப்பு:1922 பிறப்புகள் பகுப்பு:1976 இறப்புகள்
காலச்சூரி பேரரசு
காலச்சூரி பேரரசு (Kalachuri Empire) (ஆட்சி காலம்; கி பி 1130–1184) மத்திய இந்தியாவின் விந்திய மலைக்கு வடக்கேயும், விந்திய மலைக்கு தெற்கேயும் இரண்டு பேரரசுகளாக  11ஆம் நூற்றாண்டு முதல் 12ஆம் நூற்றாண்டு முடிய ஆட்சி செய்தன.
இந்தியாவின் ஜபல்பூர் அருகே உள்ள திருபுரி (திவார்) நகரை தலைநகராகக் கொண்டு, தற்கால மத்தியப் பிரதேசம், இராஜஸ்தான், பகுதிகளை ஆண்ட வடக்கு காலச்சூரி பேரரசின் ஆட்சியாளர்களை, சேதி நாட்டவர் அல்லது ஹேஹேயர்கள் (இராஜபுத்திர குலம்) என்றழைப்பர். இப்பேரரசு எட்டாம் நூற்றாண்டில் துவங்கி, படிப்படியாக வளர்ந்து 12 முதல் 13வது நூற்றாண்டு காலத்தில் வீழ்ச்சியடையத் துவங்கியது. விந்திய மலைக்கு தெற்கே தற்கால கன்னடப் பகுதிகளை ஆட்சி செய்த காலச்சூரி பேரரசர்களை ஆரியரல்லாத திரிகூட வம்சத்தவர் எனப்பட்டனர். துவக்ககால காலச்சூரி அரசர்கள், நர்மதை சமவெளியில் அமைந்திருந்த மகிழ்மதி நகரத்தை தலைநகராகக் கொண்டு, கி. பி 550 - 620 முடிய தற்கால மகாராஷ்டிரம் மாலவம் மற்றும் மேற்கு தக்கானப் பகுதிகளை ஆண்டனர். துவக்க கால தெற்கு காலச்சூரி அரசர்களில் புகழ் பெற்றவர்கள் கிருஷ்ணராஜன், சங்கரகனன், புத்தராஜன் ஆவர். காலச்சூரிகள் இந்துசமயத்தை குறிப்பாக பாசுபதத்தை பின்பற்றினர்.
மத்திய இந்தியாவில் தோற்றம்
பதாமி சாளுக்கியர்களின் வருகைக்கு முன்னர், காலச்சூரிப் பேரரசில் மத்திய மற்றும் மேற்கு இந்தியாவின் குஜராத், இராஜஸ்தான், மால்வா, கொங்கணம் மற்றும் மகாராஷ்டிராவின் சில பகுதிகள் அடங்கி இருந்தன.
தெற்கு காலச்சூரி குலம்
துவக்க கால தெற்கு காலச்சூரி குலங்கள் சமண சமயத்தை பின்பற்றியது. மேலைச் சாளுக்கியர்களுக்கும், ஆறாம் விக்கிரமாதித்தியப் பேரரசுக்கு கப்பம் செலுத்தியது. மேலைச் சாளுக்கியர்களுடன் திருமண உறவு கொண்டிருந்தனர்.
தெற்கு காலச்சூரிப் பேரரசின் வீழ்ச்சி
பதாமி சாளுக்கியர்களின் எழுச்சியால் தெற்கு காலச்சூரிப் பேரரசு 7ஆம் நூற்றாண்டு முதல் வீழ்ச்சி அடையத் துவங்கியது.
வெளி இணைப்புகள்
பகுப்பு:இந்தியப் பேரரசுகள் பகுப்பு:இந்துப் பேரரசுகள் பகுப்பு:மகாராட்டிர வரலாறு பகுப்பு:கர்நாடக வரலாறு பகுப்பு:தெலங்காணா வரலாறு பகுப்பு:இந்திய அரச மரபுகள் பகுப்பு:ஆசியாவின் முன்னாள் நாடுகள்
இரெ. சண்முகவடிவேல்
'''இரெ. சண்முகவடிவேல்' (Re. Shanmuga Vadivel'') இந்தியாவின் தமிழ்நாட்டிலுள்ள திருவாரூர் நகரத்தைச் சேர்ந்த ஒரு பட்டிமன்றப் பேச்சாளர் ஆவார். தமிழாசிரியராகப் பணியாற்றி ஓய்வு பெற்று, நற்றமிழ்ப் புலவராக இவர் பட்டிமண்டபங்களில் தமிழ் வளர்த்து வருகிறார். பெற்ற அனுபவங்களை நகைச்சுவையாக எடுத்துக்கூறி இலக்கிய சொற்பொழிவாற்றுவதும், இலக்கியங்களில் பொதிந்து கிடக்கும் ஆழமான கருத்துகளை உள் வாங்கிக் கொண்டு இயல்பாக வெளிப்படுத்துவதும் இவருடைய பலமாகும்.
இலங்கை கம்பன் கழகம், கொழும்பு யாழ்ப்பாண கம்பன் கழகம், யாழ்ப்பாணம் பிரான்சு கம்பன் கழகம், பாரிசு சுவிசு திருவள்ளுவர் மன்றம், சுவிட்சர்லாந்து ஆத்திரேலியன் கம்பன் கழகம், சிட்னி மக்கள் மன்றம் உள்ளிட்ட பல்வேறு அமைப்புகளின் அழைப்பின் பேரில் பல நாடுகளுக்கும் சென்று வெளிநாட்டு மேடைகளிலும் இவர் இலக்கியச் சொற்பொழிவாற்றியுள்ளார். தமிழ்ச்செம்மல் விருது பெற்ற இவர் முன்னதாக  இராதா கிருட்டிணன் விருது, முத்தமிழ் முரசு விருது, நகைச்சுவை சித்தர் விருது, நகைச்சுவை இமயம் விருது எனப் பலவிருதுகளையும் பெற்றுள்ளார். திருவாரூர் தமிழ்ச் சங்கத்தின் தலைவராக பல்வேறு நிகழ்ச்சிகளில் கலந்து கொண்டு தொடர்ந்து செயல்பட்டு வருகிறார்.
வாழ்க்கைக் குறிப்பு
நாகப்பட்டினம் மாவட்டத்திலுள்ள நாகூர் நகரில் ப. இரெத்தினசாமி, இரெ. கோவிந்தம்மாள் தம்பதியருக்கு மகனாக 1937 ஆம் ஆண்டு ஆகத்து மாதம் 25 ஆம் தேதியன்று இவர் பிறந்தார். நாகூர் தேசிய உயர்நிலைப் பள்ளியில் கல்வி கற்ற சண்முகவடிவேல் சென்னைப் பல்கலைக் கழகத்தில் புலவர், முதுநிலை, மூதறிஞர் பட்டங்களை பெற்றார். அண்ணாமலைப் பல்கலைக் கழகத்தில் இளம் கல்வியியல் பட்டம் பெற்று திருவாரூர் வா. சோ. ஆண்கள் மேல்நிலைப்பள்ளியில் 36 ஆண்டுகள் தமிழாசிரியராகப் பணியாற்றி ஓய்வு பெற்றார்.
பாராட்டும் விருதுகளும்
சொல்வேந்தர் சுகி சிவம் ஏற்பாட்டில் தமிழறிஞர் சாலமன் பாப்பையா, பேராசிரியர்கள் பா. நமச்சிவாயம், சோ.சத்யசீலன், அறிவொளி, செல்வகணபதி, இராசாராம், இராசா மற்றும் வழக்கறிஞர் சுமதி போன்ற தமிழறிஞர்கள் திருவாரூரில் கூடி விழா எடுத்து சண்முகவடிவேலுக்கு நகைச்சுவைத் தென்றல் என்ற பட்டம் வழங்கி சிறப்பித்தனர்.
தமிழக அரசு 2021 ஆம் ஆண்டிற்கான தமிழ்ச்செம்மல் விருதை வழங்கி சிறப்பித்தது. சென்னைக் கம்பன் கழகம் இவருக்கு இராதா கிருட்டிணன் வழங்கி சிறப்பித்துள்ளது. தமிழாசிரியர் கழகம் நற்றமிழ் நல்லாசான் என்ற விருதையும், குழந்தை கவிஞர் பேரவை முத்தமிழ் முரசு என்ற விருதையும் இவருக்கு வழங்கியுள்ளன. சொல்வேந்தர் என்று அழைக்கப்படும் சுகி சிவம் நகைச்சுவை சித்தர் என்று விருது வழங்கி போற்றியுள்ளார். புவனகிரி தமிழ் இலக்கியப் பேரவை இவருக்கு இலக்கிய நகைச்சுவை இமயம் என்ற விருது வழங்கி சிறப்பித்துள்ளது.
மேற்கோள்கள்
பகுப்பு:வாழும் நபர்கள் பகுப்பு:1937 பிறப்புகள் பகுப்பு:தமிழறிஞர்கள் பகுப்பு:திருவாரூர் மாவட்ட நபர்கள் பகுப்பு:பட்டிமன்றப் பேச்சாளர்கள்
பக்கர்வால்
பக்கர்வால் மக்கள் (Bakarwal or Bakkarwal, Bakharwal, Bakrawala and Bakerwal) குஜ்ஜர் மக்களின் உட்பிரிவாகும். பக்கர்வால் மக்கள் இந்தியாவில் ஜம்மு காஷ்மீர், லடாக், இமாச்சலப் பிரதேசம், உத்தராகண்டம், மற்றும் பாகிஸ்தானின் கைபர் பக்துன்வா மாகாணம், ஆப்கானித்தானின் நூரிஸ்தான் மாகாணம் மற்றும் குனர் மாகாணங்களின் இமயமலைப் பகுதிகளில் வாழ்கின்றனர். பெரும்பான்மையான பக்கர்வால் மக்கள் இசுலாமும் மற்றும் சிறுபான்மையாக இந்து சமயம் பயில்கின்றனர். இந்தியாவில் மட்டும் 1991-ஆம் ஆண்டில் பக்கர்வால் மக்களை பட்டியல் பழங்குடியினர் வகுப்பில் வைத்துள்ளனர். இமயமலையின் பிர் பாஞ்சல் மலைத்தொடர் முதல் லடாக் வரை நாடோடி வாழ்க்கை நடத்தும் பக்கர்வால் மக்களின் முக்கியத் தொழில் புல்வெளிகளில் ஆடுகள் மேய்ப்பதே ஆகும்.
மேற்கோள்கள்
பகுப்பு:இந்திய இனக்குழுக்கள்
ஒற்றையுறுப்பு கணம்
கணிதத்தில், ஒற்றையுறுப்பு கணம் அல்லது ஓருறுப்பு கணம் (singleton) என்பது ஒரேயொரு உறுப்பை மட்டுமே கொண்டுள்ள ஒரு கணமாகும். இது அலகு கணம் (unit set) எனவும் அழைக்கப்படுகிறது. எடுத்துக்காட்டாக, 0 என்ற ஒரேயொரு உறுப்பை மட்டும் கொண்டுள்ள \{0\} கணமானது ஒற்றையுறுப்பு கணமாகும்.
A = {a} என்பது ஒரு ஒற்றையுறுப்பு கணம். இதில் A என்பது கணத்தையும், a ஆனது கணத்திலுள்ள ஒற்றை உறுப்பையும் குறிக்கின்றன.
தரப்பட்ட ஒரு கணத்தின் ஒற்றையுறுப்பு உட்கணங்களின் எண்ணிக்கை அக்கணத்திலுள்ள உறுப்புகளின் எண்ணிக்கைக்குச் சமமாக இருக்கும். எடுத்துக்காட்டாக,
பண்புகள்
=
என "இருந்தால், இருந்தால்தான்" அது ஒற்றையுறுப்பு கணமாக இருக்க முடியும்.
மேற்கோள்கள்
பகுப்பு:கணக் கோட்பாடு
கிரகாம் ஹொபின்ஸ்
கிரகாம் ஹொபின்ஸ்  (Graham Hobbins , பிறப்பு: பிப்ரவரி 27 1946),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1975-1986 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
கிரகாம் ஹொபின்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1946 பிறப்புகள் பகுப்பு:ஆக்சுபோர்ட்சையர் துடுப்பாட்டக்காரர்கள் பகுப்பு:வாழும் நபர்கள்
திரிபுரம் (இந்து தொன்மவியல்)
திரிபுரம் அல்லது முப்புரம் (Tripura,) என்பது வானத்தில் பறக்கும் வகையிலான கோட்டைகளுடன் கூடிய மூன்று நகரங்கள் ஆகும். இந்த நகரங்கள் இரும்பு, வெள்ளி மற்றும் தங்கத்திலானவைகள். இதனை நிறுவியவர் அசுரர் குல கட்டிடக் கலைஞராகிய மயன் ஆவார். இந்த திரிபுரங்களை ஆட்சி செய்வதர்கள் தாரகன் எனும் அசுரரின் மகன்களான தாரகாட்சன், கமலாட்சன், வித்யுன்மாலி ஆவார். இந்த அசுர சகோதர்கள் செய்த கொடுமைகளால், சிவபெருமான் இந்த அசுர சகோதரர்களையும், அவர்களின் திரிபுரங்களையும் எரித்ததால் திரிபுராந்தகர் எனப்போற்றப்பட்டார்.
மேற்கோள்கள்
பகுப்பு:இந்து தொன்மவியல் பகுப்பு:இந்து தொன்மவியல் இடங்கள்
ஆர்மீனியர்கள்
ஆர்மீனியர்கள் (ஆங்கிலம்:Armenians) என்பது மேற்கு ஆசியாவின் ஆர்மீனிய மேட்டு நிலங்களைக் கொண்ட ஒரு இனக்குழு ஆகும். ஆர்மீனியாவின் முக்கிய மக்கள்தொகை ஆர்மீனியர்கள் ஆவர் இங்கே சுயாதீனமான நகோர்னோ கரபாக் குடியரசு அமைந்துள்ளது. நவீன ஆர்மீனியாவுக்கு வெளியே வாழும் முழு அல்லது பகுதி ஆர்மீனிய வம்சாவளியைச் சேர்ந்த சுமார் 5 மில்லியன் மக்கள் பரந்த அளவிலான புலம்பெயர்ந்தோராக உள்ளனர். உருசியா, அமெரிக்கா, பிரான்சு, சோர்சியா, ஈரான், ஜெர்மனி, உக்ரைன், லெபனான், பிரேசில் மற்றும் சிரியாவில் இன்று மிகப் பெரிய அளாவில்ஆர்மீனிய மக்கள் உள்ளனர். ஈரான் மற்றும் முன்னாள் சோவியத் நாடுகளைத் தவிர்த்து, இன்றைய ஆர்மீனிய புலம்பெயர்ந்தோர் முக்கியமாக ஆர்மீனிய இனப்படுகொலையின் விளைவாக உருவாக்கப்பட்டது.
பெரும்பாலான ஆர்மீனியர்கள் சல்செதோனிய அல்லாத தேவாலயமான ஆர்மீனிய ஆர்மீனிய திருச்சபை தேவாலயத்தை கடைபிடிக்கின்றனர், இது உலகின் பழமையான தேசிய தேவாலயமாகும். இயேசுவின் மரணத்திற்குப் பிறகு ஆர்மீனியாவில் கிறிஸ்தவம் பரவத் தொடங்கியது, அவருடைய இரண்டு தூதர்களான புனித ததேயு மற்றும் புனித பர்த்தலமேயு ஆகியோரின் முயற்சியால். 4 ஆம் நூற்றாண்டின் முற்பகுதியில், ஆர்மீனியா இராச்சியம் கிறிஸ்தவத்தை ஒரு மாநில மதமாக ஏற்றுக்கொண்ட முதல் மாநிலமாக ஆனது.
ஆர்மீனியா
ஆர்மீனியர்கள் 4,000 ஆண்டுகளுக்கும் மேலாக ஆர்மீனிய மேட்டு நிலங்களில் இருந்ததாக நம்பப்படுகிறது. புராணத்தின் படி, ஆர்மீனிய தேசத்தின் தலைவரும், நிறுவனருமான ஹேக், ஆர்மீனியர்களை பாபிலோனின் பெல் மீது வெற்றிபெற்று ஆர்மீனிய மேட்டு நிலத்தில் குடியேறினார். இன்று, 3.5 மக்கள் தொகையுடன்  மில்லியன் (மிக சமீபத்திய மதிப்பீடுகள் மக்கள்தொகையை 2.9 மில்லியனுடன் நெருக்கமாக வைத்திருந்தாலும்), அவை ஆர்மீனியாவில் பெரும்பான்மையாக உள்ளன.
சோவியத் ஆதிக்கத்தின் விளைவாக நாடு மதச்சார்பற்றது, ஆனால் அதன் குடிமக்களில் பெரும்பாலோர் தங்களை அப்போத்தலிக் ஆர்மீனிய கிறித்தவர்களாக அடையாளப்படுத்துகிறார்கள்.
கலாச்சாரம்
thumb| தேவாலயச் சேவை, [[யெரெவான்|எரவான்]] கிறித்துவத்திற்கு முன்னர், ஆர்மீனியர்கள் ஆர்மீனிய புறமதத்தை கடைபிடித்தனர்: இது ஒரு வகை சுதேசிய பலதெய்வம், வழிபாடாகும். இது அரராத்து காலத்திற்கு முன்பே தேதியிட்டது, ஆனால் பின்னர் பல கிரேக்க-ரோமானிய மற்றும் ஈரானிய மத பண்புகளை ஏற்றுக்கொண்டது.
விளையாட்டு
வலது|thumb| 2005 இல் நடந்த ஐ.நா. கோப்பை சதுரங்கப் போட்டியில் ஆர்மீனிய குழந்தைகள். ஆர்மீனியாவில் பல வகையான விளையாட்டுக்கள் விளையாடப்படுகின்றன, அவற்றில் மிகவும் பிரபலமானவை கால்பந்து, சதுரங்கம், குத்துச்சண்டை, கூடைப்பந்து, வளைத்டி பந்தாட்டம், சாம்போ, மல்யுத்தம், பளு தூக்குதல் மற்றும் கைப்பந்து போன்றவை. சுதந்திரம் பெற்றதிலிருந்து, ஆர்மீனிய அரசாங்கம் நாட்டில் தனது விளையாட்டுத் திட்டத்தை தீவிரமாக மீண்டும் உருவாக்கி வருகிறது.
இசை
ஆர்மீனிய இசை என்பது பழங்குடி நாட்டுப்புற இசையின் கலவையாகும், இது சீவன் காசுபாரியனின் நன்கு அறியப்பட்ட துதுக் இசை, மற்றும் பாப் மற்றும் விரிவான கிறிதுதவ இசை ஆகியவற்றால் சிறப்பாக குறிப்பிடப்படுகிறது.
தரைவிரிப்பு நெசவு
தரைவிரிப்பு-நெசவு என்பது வரலாற்று ரீதியாக பல ஆர்மீனிய குடும்பங்கள் உட்பட பெரும்பான்மையான ஆர்மீனிய பெண்களுக்கு ஒரு முக்கிய பாரம்பரிய தொழிலாகும். அங்குள்ள முக்கிய கராபாக் கம்பள நெசவாளர்களில் ஆண்களும் இருந்துள்ளனர். வரலாற்று ஆதாரங்களில் தரைவிரிப்பு, கார்க் என்ற ஆர்மீனிய சொல் முதன்முதலில் பயன்படுத்தப்பட்டது, ஆர்ட்சாக்கில் உள்ள கப்டவன் தேவாலயத்தின் சுவரில் 1242–1243 ஆர்மீனிய கல்வெட்டில் இருந்தது.
குறிப்புகள்
பகுப்பு:சி.ஐ.ஏ. உலகத் தகவல் புத்தகம் அடிப்படையில் உருவான பக்கம்
நினைவே ஒரு சங்கீதம்
நினைவே ஒரு சங்கீதம் 1987ஆம் ஆண்டு வெளிவந்த ஒரு இந்திய தமிழ்த் திரைப்படம் ஆகும். கே.ரங்கராஜ் இயக்க எஸ்.கீரிட்டா இத்திரைப்படத்தை தயாரித்திருந்தார். விஜயகாந்த், ராதா, ஸ்ரீவித்யா மற்றும் ரேகா முதன்மை கதாபாத்திரத்தில் நடித்திருந்தனர். இளையராஜா இந்த படத்திற்கு இசையமைத்திருந்தார்.
கொம்பாடி தளவாய்புரம் கிருஷ்ணசாமி மற்றும் முண்டசாமி கோயில்
கொம்பாடி தளவாய்புரம் கிருஷ்ணசாமி மற்றும் முண்டசாமி கோயில் தமிழ்நாட்டில் தூத்துக்குடி மாவட்டம், கொம்பாடி தளவாய்புரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கிருஷ்ணசாமி, முண்டசாமி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிலிப்சுபர்கு, சின்டு மார்தின்
பிலிப்சுபர்கு, சின்டு மார்தின் (Philipsburg, Sint Maarten) என்பது சின்டு மார்தின் நாட்டின் முதன்மை நகரமும் தலை நகரமும் ஆகும். பெரிய உப்புக் குளம் மற்றும் பெரிய குடாவிற்கு இடை நடுவே குறுகிய நீண்ட நிலத்தில் இந்நகரம் அமைந்துள்ளது. இந்நகரம் சின்டு மார்தின் தீவின் வர்த்தக மத்திய நிலையமும் ஆகும். 2011 ஆம் ஆண்டின் சனத்தொகை மதிப்பீட்டின் அடிப்படையில் இங்கு 1,327 குடியேற்ற வாசிகள் வாழ்ந்து வருகின்றனர். இந்நகரிற்கு முதன்முதலில் சென்றவர் கொலம்பசு ஆவார். இந்நகரிற்கு 11 நவம்பர் 1493 ஆம் ஆண்டில் அவர் சென்றார். அவர் இந்நகரைக் கண்டறிய முன்பே இங்கு அரவாக் எனப்படும் பழங்குடியின மக்கள் குடியேறியிருந்தனர். இசுக்காட்டிசிய இடச்சுக் கடற்படைத் தலைவர் ஜோன் பிலிப்ஸினால் 1763 ஆம் ஆண்டினில் இந்நகரம் நிறுவப்பட்டது. பின்னர் பன்னாட்டு வர்த்தகத்தில் ஓர் பரபரப்பான நகரமாக இந்நகரம் மாறத்தொடங்கியது. இங்கு அம்ஸ்ரடாம் கோட்டை, விலம் கோட்டை எனும் இரு கோட்டைகள் காணப்படுகின்றன. இந்நகரத்தின் துறைமுகத்திற்கு செலிபிரிட்டி சொல்ஸ்டைஸ், கிரவுன் பிரின்சஸ், டிஸ்னி மஜிக், ஒயாசிஸ் ஆஃப் தி சீஸ் போன்ற பயணியர் கப்பல்கள் வந்து போயுள்ளன.
காலநிலை
இந்நகரம் வரண்ட காலநிலையைக் கொண்டதாகக் கூறப்படுகின்றது. கோப்பென் காலநிலை வகைப்பாட்டிற்கு அமைவாக பிலிப்சுபர்கு அயன மண்டல சவன்னா காலநிலையைக் கொண்டுள்ளதாக வரையறுக்கப்பட்டுள்ளது.
மேற்கோள்கள்
பகுப்பு:வட அமெரிக்கத் தலைநகரங்கள்
போகாரோ சட்டமன்றத் தொகுதி
என்பது ஜார்க்கண்டின் சட்டமன்றத்துக்கான தொகுதியாகும். இது தன்பாத் மக்களவைத் தொகுதிக்கு உட்பட்டது.
பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:ஜார்க்கண்டின் சட்டமன்றத் தொகுதிகள் பகுப்பு:போகாரோ மாவட்டம்